లేటా ఉంబ్రే

లేటా ఉంబ్రే అరుణాచల్ ప్రదేశ్ రాష్ట్రానికి చెందిన రాజకీయ నాయకుడు. ఆయన అరుణాచల్ తూర్పు లోక్‌సభ నుండి రెండుసార్లు లోక్‌సభ సభ్యుడిగా, 2009 అరుణాచల్ ప్రదేశ్ శాసనసభ ఎన్నికలలో రోయింగ్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
 రాజకీయ జీవితం   
లేటా ఉంబ్రే భారత జాతీయ కాంగ్రెస్  ద్వారా రాజకీయాల్లోకి వచ్చి 1989లో జరిగిన లోక్‌సభ ఎన్నికలలో అరుణాచల్ తూర్పు లోక్‌సభ నియోజకవర్గం నుండి ఐఎన్‌సీ అభ్యర్థిగా పోటీ చేసి సమీప ప్రత్యర్థి పీపీఏ అభ్యర్థి ఎల్ వాంగ్లాట్ పై 32614 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 1991 లోక్‌సభ ఎన్నికలలో ఐఎన్‌సీ అభ్యర్థిగా పోటీ చేసి సమీప ప్రత్యర్థి జనతాదళ్ అభ్యర్థి చౌ ఖౌక్ మన్పూంగ్ పై 47,863 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. 

లేటా ఉంబ్రే 1996లో జరిగిన లోక్‌సభ ఎన్నికలలో అరుణాచల్ తూర్పు లోక్‌సభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి వాంగ్చా రాజ్‌కుమార్ చేతిలో 7,271 ఓట్ల తేడాతో ఓడిపోయాడు. ఆయన ఆ తరువాత భారతీయ జనతా పార్టీలో చేరి 2004 అరుణాచల్ ప్రదేశ్ శాసనసభ ఎన్నికలలో రోయింగ్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ముకుట్ మిథి చేతిలో 1,337 ఓట్ల తేడాతో ఓడిపోయాడు.

లేటా ఉంబ్రే 2009 అరుణాచల్ ప్రదేశ్ శాసనసభ ఎన్నికలలో రోయింగ్ శాసనసభ నియోజకవర్గం నుండి తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి పోమయ మితిపై 833 ఓట్ల మెజారిటీతో గెలిచి ఎమ్మెల్యేగా ఎన్నికయ్యాడు. ఆయన 2014 అరుణాచల్ ప్రదేశ్ శాసనసభ ఎన్నికలలో పిపిఎ అభ్యర్థిగా పోటీ చేసి తన సమీప ప్రత్యర్థి  ఐఎన్‌సీ అభ్యర్థి ముచ్చు మిథి చేతిలో 2,185 ఓట్ల తేడాతో ఓడిపోయాడు. 

లేటా ఉంబ్రే 2019 అరుణాచల్ ప్రదేశ్ శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి  	ఎన్‌పిపి అభ్యర్థి ముచ్చు మిథి చేతిలో 400 ఓట్ల తేడాతో ఓడిపోయాడు.

మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు